इंदौर. शहर के कुछ युवाओं ने अपने पुराने बिज़नेस को नए ढंग से शुरू किया है। इसके लिए उन्होंने कॉरपोरेट कंपनी की हाईसेलरी वाली नौकरी को भी अलविदा कह दिया। एक समय उनके इन फैसलों का मज़ाक उड़ाया जाता था लेकिन अब वही लोग इनसे प्रेरणा ले रहे हैं। इन यंगस्टर्स को इस लिए कामयाबी हासिल हुई कि अपने पुरातन व्यवसाय को नए तरीके से करने की समझ और तमीज थी। ऐसे ही तीन सफल आंत्रप्रेन्योर्स की सक्सेस स्टोरी सिटी भास्कर शेअर कर रहा है।
विचार की शुरुआत दफ्तर के सामने पानीपुरी के ठेले से हुई
मैंने 2009 में अचानक आईटी की नौकरी छोड़ दी। इस विचार की शुरुआत दफ्तर के सामने पानीपुरी के ठेले से हुई। यहां मैं अपने कुलिग और अब पति प्रशांत के साथ अक्सर जाती थी। दोनों ने नौकरी छोड़ दी। परिवार और रिश्तेदारों ने इसे आत्मघाती करार दिया। हमने बगैर परवाह किए 2011 में पीएफ के 35 हजार रुपए से शुरुआत की। इनोवेटिव आइडिया अपनाया और पानीपुरी के 112 फ्लेवर्स तैयार कर डाले। पांच साल बाद आज देशभर में हमारे 90 आउटलेट हैं। जल्दी ही कतर, दुबई और स्पेन में भी पानीपुरी सर्व करेंगे।
आरती सिरसाठ कुलकर्णी
50 से अधिक रेस्त्रां-कैफे को अपनी सर्विस दे रहे
फर्स्ट ईयर के दौरान ख़ुद का काम करने का निश्चय कर लिया। इसमें दो मित्रों ने साथ दिया। हमने शहर के रेस्त्रां और कैफे में ग्रीन वेजीटेबल सप्लाय शुरू किया। 6 महीने बाद परिणाम उम्मीदों के अनुरूप नहीं रहे। हमने खुद को परखा और बदलाव किया। रेस्त्रां और कैफे के लिए कस्टमर जुटाए। इसके लिए अपने वाउचर तैयार किए। यह तरीका चल निकला। अब हमें वेजिटेबल के ऑर्डर मिलने लगे। आज हम 50 से अधिक रेस्त्रां-कैफे को अपनी सर्विस दे रहे हैं। पक्ष में शुरू से ही खड़ी रही।
वरुणा भंबानी
सफलता की वजह पारंपरिक बिजनेस को कॉरपोरेट वे में करना
नासिक में बैंकिंग सेक्टर में 11 लाख रुपए सालाना पैकेज था। एक दोस्त के साथ मिलकर बिज़नेस करने का मन बनाया। मार्केट सर्वे के बाद ग्रॉसरी सेक्टर में एंट्री ली। सितंबर 2014 में ढाई लाख रुपए से शहर में काम शुरू किया। आज टर्न ओवर 3 करोड़ रुपए जा पहुंचा है। हमारी सफलता की वजह इस पारंपरिक बिजनेस को कॉरपोरेट वे में करना रहा। कस्टमर तक पहुंचने के लिए वाट्सएप्प, मैसेज, फोन, एप्प सर्विस और वेबसाइट सभी के विकल्प मुहैया करवाए। ऑर्डर प्लेसमेंट के 90 मिनट में डिलिवरी कर दी जाती है।
अभिषेक भट्ट
hin_Deva hin_Deva hin_Deva awa_Deva hin_Deva hin_Deva mai_Deva hin_Deva hin_Deva awa_Deva